**100% Hotel Show 2025: Η έκθεση επιστρέφει με το ισχυρότερο Rebranding της εμπειρίας της μέχρι σήμερα**

*Το 100% Hotel Show 2025 δεν επιστρέφει απλώς –επαναπροσδιορίζει τη φιλοσοφία της έκθεσης φιλοξενίας, μετατρέποντας την παρακολούθηση σε ενεργή συμμετοχή. Με θεματικές ημέρες σχετικές με το Hotel HR, το Hotel Design & τις Ξενοδοχειακές Επενδύσεις, με το νέο συνέδριο “Hotel Expert Talks” και ένα πλήρως διαδραστικό stage στην είσοδο, η εμπειρία γίνεται καθηλωτική. Παράλληλα, νέες εκθεσιακές ζώνες όπως τα Discoveries και τα Trending Brands δημιουργούν έναν premium χώρο στρατηγικής σύνδεσης ανάμεσα σε decision-makers και κορυφαίες λύσεις της αγοράς.*

Το 100% Hotel Show επιστρέφει τον Νοέμβριο του 2025, μετασχηματισμένο σε μια πολυεπίπεδη εκθεσιακή εμπειρία, με στόχο να αναδείξει τις επόμενες κατευθύνσεις τής φιλοξενίας στην Ελλάδα και τη Μεσόγειο. Από τις 15 έως τις 17 Νοεμβρίου, στο MEC Παιανίας, η έκθεση αναλαμβάνει νέο ρόλο: να αποτελέσει τον πολυδιάστατο κόμβο σύνδεσης, ενημέρωσης και στρατηγικής συνεργασίας για όλους όσους σχεδιάζουν, διαχειρίζονται και επενδύουν σε ξενοδοχεία, resorts και τουριστικά καταλύματα.

Το φετινό 100% Hotel Show δεν περιορίζεται στην παρουσίαση προϊόντων. Είναι μια καλοσχεδιασμένη εμπειρία αλληλεπίδρασης, βασισμένη σε τρία διακριτά στάδια, δυναμικές εκθεσιακές ενότητες και στοχευμένο εκπαιδευτικό και επαγγελματικό περιεχόμενο.

**THE EVENT STAGE: Το επίκεντρο της νέας εμπειρίας**

Η νέα κεντρική σκηνή, το **The Event Stage**, φιλοξενεί καθημερινά τρεις θεματικές ενότητες, με παρουσιάσεις, ομιλίες, βραβεύσεις και networking moments που αγγίζουν τις πιο ουσιαστικές πτυχές της σύγχρονης φιλοξενίας. Με παρουσιαστή-συντονιστή έναν διακεκριμένο επαγγελματία της αγοράς και ενιαία αφήγηση ανά ημέρα, δημιουργείται ένα immersive περιβάλλον με σταθερή ροή και αλληλεπίδραση.

**Οι Θεματικές:**

**Σάββατο 15 Νοεμβρίου – Ημέρα Ξενοδοχειακών Επενδύσεων**

Η πρώτη ημέρα της έκθεσης είναι αφιερωμένη στους επενδυτές, τους developers και τους decision-makers της ελληνικής τουριστικής αγοράς. Μέσα από παρουσιάσεις, case studies και ειδικές θεματικές, αναλύονται οι νέες τάσεις σε branded real estate, mixed-use projects και luxury αναπτύξεις. Ο στόχος: να συνδεθούν οι επενδυτικές ευκαιρίες με τους κατάλληλους συνεργάτες και λύσεις.

**Κυριακή 16 Νοεμβρίου – Ημέρα Ξενοδοχειακού Design**

Η Κυριακή επικεντρώνεται στη σύγχρονη αρχιτεκτονική και το design εμπειρίας. Αρχιτεκτονικά γραφεία και design brands παρουσιάζουν τάσεις, υλικά και εφαρμογές, ενώ η Τελετή Απονομής των 100% Hotel Design Awards και η ανάδειξη του Architect of the Year αναδεικνύουν τους πρωταγωνιστές τού δημιουργικού σχεδιασμού στην ελληνική φιλοξενία.

**Δευτέρα 17 Νοεμβρίου – Ημέρα Ξενοδοχειακού HR & Προσωπικού**

Η τελευταία ημέρα εστιάζει στον άνθρωπο πίσω από την εμπειρία. Η νέα Ημερίδα Ξενοδοχειακού HR φέρνει στο προσκήνιο πρακτικές διαχείρισης ανθρώπινου δυναμικού, προσέλκυσης ταλέντου και ενδυνάμωσης της ξενοδοχειακής κουλτούρας. Μια ημέρα αφιερωμένη σε ό,τι κάνει τη φιλοξενία βιώσιμη: το προσωπικό της.

**Κάθε ημέρα κορυφώνεται με ένα Closing Event με χορηγική υποστήριξη, προσφέροντας ένα ιδανικό σημείο δικτύωσης, περιεχομένου και εμπειρίας για όλους τους επισκέπτες και επαγγελματίες.**

**THE FAIR: Επαναπροσδιορισμός του εκθεσιακού περιεχομένου**

Η εκθεσιακή διάταξη ανανεώνεται πλήρως, με πιο στοχευμένες ενότητες και εμπλουτισμένες θεματικές, σχεδιασμένες ώστε να απαντούν σε πραγματικές ανάγκες των ξενοδόχων, επενδυτών και μελετητών του χώρου.

**Νέες & αναβαθμισμένες εκθεσιακές κατηγορίες:**

**100% Discoveries:** Νέες και καινοτόμες λύσεις που παρουσιάζονται για πρώτη φορά στην ελληνική αγορά.

**100% Trending Brands:** Εταιρείες με ισχυρό brand identity και custom εμπειρίες μέσα από premium περίπτερα.

**100% Hotel Design:** Αρχιτεκτονικά γραφεία, εταιρείες κατασκευής, αλλά και εταιρείες με προϊόντα interior και exterior design, με πλήρεις προτάσεις για νέα projects.

**100% Operation:** Εξοπλισμός και υπηρεσίες για λειτουργική βελτιστοποίηση και εμπειρία φιλοξενίας.

**100% Hospitality Experts:** Τεχνολογία, συμβουλευτικές υπηρεσίες, marketing και στρατηγική management.

**100% Workshop Sponsors:** Εταιρείες με αυξημένη συμμετοχή στα εκπαιδευτικά προγράμματα της έκθεσης.

**Κάθε επισκέπτης θα μπορεί να χαρτογραφήσει τις ανάγκες του και να κινηθεί με στοχευμένο και εμπειρικό τρόπο μέσα στο εκθεσιακό περιβάλλον.**

**THE CONFERENCE: Το ετήσιο συνέδριο της ξενοδοχειακής γνώσης**

Τα workshops όπως τα γνωρίζαμε μέχρι τώρα, μεταμορφώνονται σε ένα πλήρως οργανωμένο συνέδριο υπό τον τίτλο The Hotel Expert Talks, το οποίο φέρνει στο επίκεντρο τη στρατηγική ανάλυση, τα case studies και τη διάδραση κοινού και εισηγητών. Με έως και 7 sessions την ημέρα, θεματικά οργανωμένα, το συνέδριο φέρνει στο προσκήνιο:

* Real case εφαρμογές
* Ανάλυση δεδομένων της χρονιάς
* Ομιλητές από κορυφαίες εταιρείες
* Ανοιχτή συμμετοχή & συζήτηση

**Παράλληλα, οι εταιρείες μπορούν να συμμετέχουν μέσω παρουσιάσεων, χορηγικών πακέτων και video προβολών, ενισχύοντας τη στρατηγική τοποθέτησή τους στην αγορά.**

**Ποιοι θα είναι εκεί – Και γιατί έχει σημασία**

Με πάνω από 21.000 επισκέπτες στην προηγούμενη διοργάνωση, το 100% Hotel Show συγκεντρώνει το πιο premium κοινό του κλάδου:

* **Επενδυτές νέων ξενοδοχειακών έργων**
* **Ιδιοκτήτες 4 & 5-Star Resorts, Boutique Hotels και Villas**
* **Αρχιτέκτονες, Designers & Developers**
* **Luxury Travel Agents & Hotel Operators**

**Η αγορά δεν αρκείται πια σε προϊόντα. Αναζητά στρατηγικούς συνεργάτες. Το 100% Hotel Show φέρνει αυτό ακριβώς: συγκέντρωση υψηλής ποιότητας επισκεπτών και ουσιαστικών ευκαιριών συνεργασίας.**

**Η εμπειρία δεν είναι απλώς αναβαθμισμένη. Είναι επανασχεδιασμένη.**

Το 100% Hotel Show 2025 δεν κάνει "βελτιώσεις". Κάνει **ολική επανεκκίνηση** της εκθεσιακής εμπειρίας. Οι δράσεις δεν συνοδεύουν την έκθεση –**είναι η έκθεση**. Οι επισκέπτες δεν παρακολουθούν –**συμμετέχουν**. Οι εταιρείες δεν παρουσιάζουν –**συνδέονται**.

**Η ξενοδοχειακή αγορά αλλάζει. Το 100% Hotel Show δείχνει πώς.**

---------------------

**Θέλεις να επισκεφθείς το 100% Hotel Show 2025 στην Αθήνα;**

* **Σημείωσε τις ημερομηνίες:** [**Σάββατο 15 Νοεμβρίου – Κυριακή 16 Νοεμβρίου – Δευτέρα 17 Νοεμβρίου**](https://www.hotelshow.gr/gr/visitors/subscribe)
* **Κάνε δωρεάν εγγραφή ως επισκέπτης:** [**Πάτησε εδώ**](https://www.hotelshow.gr/gr/visitors/subscribe)